محمد شاویز خان

محمد شاویز خان،  ایک پاکستانی سیاست دان ہیں جو مسلسل چار مرتبہ حسن ابدال کے وائس چیئرمین رہے۔ بعد ازاں وہ 2001 سے 2005 تک تحصیل ناظم منتخب ہوئے اور مئی 2013 سے مئی 2018 تک پنجاب کی صوبائی اسمبلی کے رکن رہے اور انہیں وزارت مذہبی امور و اوقاف کی قائمہ کمیٹی کی چیئرپرسن کا چارج دیا گیا۔

ابتدائی زندگی اور تعلیم 
محمد شاویز خان 5 مارچ 1953 کو پیدا ہوئے ۔  انہوں نے میٹرک تک  تعلیم گورنمنٹ ہائی سکول حسن ابدال سے 1969 میں حاصل کی۔

سیاسی کیریئر 
محمد شاویز خان  مسلسل چار مرتبہ بلدیہ حسن ابدال کے وائس چیئرمین منتخب ہوئے۔ بعد ازاں وہ 2001 سے 2005 تک تحصیل ناظم رہے۔ وہ 2013 کے پاکستانی عام انتخابات میں حلقہ پی پی-17 (اٹک-III) سے پاکستان مسلم لیگ (نواز) کے امیدوار کے طور پر پنجاب کی صوبائی اسمبلی کے رکن بنے۔

حوالہ جات 

پاکستان مسلم لیگ (ن) کے سیاست دان
1953ء کی پیدائشیں
پنجاب ارکان صوبائی اسمبلی 2013ء تا 2018ء
بقید حیات شخصیات